Iron Sky

Iron Sky (finsk tittel: Rautataivas) er en finsk-tysk-australsk sciencefiction-komedie fra 2012 regissert av Timo Vuorensola. Hovedrollene spilles av Julia Dietze, Christopher Kirby og Götz Otto. Filmen handler om «romnazister» som i 2018 kommer tilbake fra en hemmelig base på månen for å gjenerobre jorda.

Verdenspremieren på Iron Sky fant sted på Filmfestivalen i Berlin 11. februar 2012. I Norge hadde filmen kinopremiere 4. april samme vår.

Handling
Filmen  forteller den usannsynlige historien om tyske nazister som mot slutten av andre verdenskrig skal ha gjort store framskritt i antigravitasjonsforskningen, sendt romskip til månens bakside og etablert militærbasen Schwarze Sonne («Svart sol») der. Nazistenes plan har vært å bygge en slagkraftig romflåte for å vende tilbake og erobre jorda. Handlingen foregår i 2018 da romnazistene setter planen ut i livet og angriper jorda med dunder og brak.

Produksjon
Etter suksessen med lavbudsjettfilmen Star Wreck, ville det samme filmteamet lage en ny film. Produksjonen begynte tidlig i 2006.

Iron Sky er en voldsom og fantasifull eventyrfilm og actionkomedie med en mengde spektakulære digitale spesialeffekter. Filmen har delvis retrodesign og leker med «gammeldagse» flygende tallerkner, luftskip og tysk militærestetikk fra andre verdenskrig.

Allerede før filmen var ferdig, hadde den en stor fanskare av tilhengere som også delvis bidro til utviklingen av filmen.

Filmen kan på flere måter likne exploitationfilmer innen undersjangeren nazi exploitation, altså billige underholdningsfilmer av lav kunstnerisk kvalitet som utnytter og leker med populære forestillinger om nazismen i kommersiell hensikt.

Rollebesetning
 Julia Dietze som Renate Richter
 Götz Otto som Klaus Adler
 Christopher Kirby som James Washington
 Tilo Prückner som Doktor Richter
 Udo Kier som Mondführer Wolfgang Kortzfleisch
 Peta Sergeant som Vivian Wagner
 Stephanie Paul som USAs president (en parodi på Sarah Palin)

Referanser

Eksterne lenker
 Off. nettsted 


Kategori:Filmer fra 2012
Kategori:Finske filmkomedier
Kategori:Actionfilmer
Kategori:Eventyrfilmer
Kategori:Science fiction-filmer
Kategori:Tyske filmkomedier
Kategori:Tyske science fiction-filmer
Kategori:Tyske actionfilmer
Kategori:Tyske eventyrfilmer
Kategori:Australske filmkomedier
Kategori:Australske actionfilmer
Kategori:Australske science fiction-filmer
Kategori:Australske eventyrfilmer
Kategori:Exploitationfilmer
Kategori:Filmer lagt til verdensrommet
Kategori:Filmer lagt til Månen
Kategori:Filmer satt i fremtiden
Kategori:Engelskspråklige filmer
Kategori:Tyskspråklige filmer